Heino Eelsalu

Heino Eelsalu (8. mai 1930 Tallinn – 26. juuli 1998 Tartu) oli eesti astronoom ja teadusloolane.

Elulugu
Ta sündis sõjaväelase peres. Lõpetas 1949. aastal Tallinna 2. Keskkooli (kuldmedaliga) ja 1954. aastal Tartu Riikliku Ülikooli (matemaatikaosakonnas). Aastatel 1954–1957 oli Eesti NSV Teaduste Akadeemia aspirant. 

Aastatel 1957–1993 töötas Tartu Observatooriumis nooremteaduri ja vanemteadurina.

Heino Eelsalu suri 26. juulil 1998 Tartus.

Teadustöö
1958. aastal kaitses Tartu Riiklikus Ülikoolis kandidaadiväitekirja "Galaktika gravitatsioonikiirenduse gradient risti Galaktika tasandile Päikese ümbruses".

Uurimisalad: statistiline astronoomia, teaduse ajalugu ja metodoloogia, protokultuurilugu, eesti keel. Oli astronoomias akadeemik Grigori Kusmini järgija.
 Rahvusvahelise Astronoomiauniooni liige
 Antique Telescope Society liige
 1990–1997 Teadusajaloo ja Teadusfilosoofia Eesti Ühenduse juhatuse liige
 1992–1993 Tartu Akadeemilise Baltisaksa Kultuuri Seltsi esimees
 1992–1998 Eesti teaduse biograafilise leksikoni toimetuskolleegiumi astronoomia eriala toimetaja

Avaldanud üle 150 teaduspublikatsiooni.

Publikatsioone
 Astronoomia areng Eesti kultuuriloolise probleemina. // Teaduse ajaloo lehekülgi Eestist II (1976).
 Theoretical foundations of stellar statistics. Tallinn 1982.
 Johann Heinrich Mädler (1794–1874): Eine dokumentarische Biographie (kaasautor D.B. Herrmann). Berlin 1985.
 Ajastult ajastule. Tallinn 1985.
 Theory of basic galactic statistical research systems. Tallinn 1990.
 Rara astronomica in Estonia I-X (autoreid ja toimetaja). Tallinn 1977-1990.
 Astronoomialeksikon. Tallinn 1996.

Viited

Kirjandus
 Jõeveer, M., Viik, T. Heino Eelsalu. In memoriam. Tähetorni kalender 1999. aastaks. Tartu 1998, 127–130.
 

Eesti astronoomid
Eesti teadusajaloolased
Tallinna Reaalkooli vilistlased
Sündinud 1930
Surnud 1998